GiliGold/VAD_KnessetCorpus huggingface dataset:
אורנה ואגו: (5) באסיפה כללית של התאגיד הבנקאי לא יוחלפו מעל מחצית מן הדירקטורים שכיהנו סמוך לאחר האסיפה השנתית הקודמת אלא אם כן ניתן לכך אישור המפקח.
אורנה ואגו: עלה מספר הדירקטורים שיש להחליפם באסיפה הכללית כאמור בשל הוראות פסקה (4) על מחצית, יפרשו באותה אסיפה כללית מחצית הדירקטורים המכהנים את התקופה הארוכה ביותר ושאר הדירקטורים יהיו רשאים להמשיך בכהונה עד לאסיפה השנתית הקרובה.
אורנה ואגו: כיהנו בין הדירקטורים כאמור שני דירקטורים או יותר במשך תקופת כהונה שווה, יפרשו מביניהם הדירקטורים כפי שתקבע האסיפה הכללית.
אורנה ואגו: (6) דירקטור שאינו דירקטור חיצוני כהגדרתו בחוק החברות שתקופת כהונתו הסתיימה ובשל כך פחת מספר הדירקטורים בתאגיד הבנקאי ממספר הדירקטורים הראוי שקבע המפקח לפי סעיף 35(א) לחוק הבנקאות (רישוי) או שבשל כך הרכב הדירקטוריון אינו עומד בכל לדרישות הדין כאמור באותו סעיף, רשאי להמשיך בתפקידו למשך תקופה של שישה חודשים או עד השלמת מספר הדירקטורים למספר הראוי כאמור או עד השלמת הרכב הדירקטוריון כך שיעמוד בדרישות הדין לפי העניין, הכול לפי המוקדם.
אורנה ואגו: החליט דירקטור להמשיך בתפקידו לפי הוראות פסקה זו, יודיע על כך לתאגיד הבנקאי ואולם על אף המשך כהונתו כאמור, יראו אותו לעניין סעיף 35(א) לחוק הבנקאות (רישוי) כדירקטור שפסקה כהונתו.
משה גפני: איגוד הבנקים, יש לכם הערות?
משה גפני: אפשר לעבור להצבעות?
שגית אפיק: חוק הבנקאות (תיקוני חקיקה), התשע"ב-2012.
שגית אפיק: נצביע לפי פסקאות כי כל פסקה כאן היא משמעותית.
שגית אפיק: בחוק הבנקאות (רישוי), פסקה (1), פסקה (2) ופסקה (3), אלה פסקאות טכניות שאתה יכול להצביע עליהן.
משה גפני: אנחנו מצביעים על שם החוק ועל סעיף 1, פסקה (1), (2) ו-(3).
משה גפני: בעד אישור שם החוק וסעיף 1 פסקה (1), (2) ו-(3) – פה אחד אושר פה אחד
שגית אפיק: פסקה (4) מדברת על עדכון סכומים שמופיעים היום בחקיקת משנה, בצווים.
שגית אפיק: יש כאן עדכון של הסכומים כדי שזה יהיה מותאם למה שקיים היום.
משה גפני: אנחנו מצביעים על פסקה (4).
משה גפני: בעד אישור פסקה (4) – פה אחד הפסקה אושרה פה אחד
משה גפני: פסקה (5).
משה גפני: יש לי בקשה אליכם ואם תסכימו, אני אעשה את זה.
משה גפני: אני התלבטתי לגבי הפסקה הזאת בגלל הסיפור של הגמ"חים.
משה גפני: כאן יש את הבעיה של הגמ"חים.
משה גפני: אנחנו ישבנו כמה פעמים אבל לצערי לא בגללכם אלא בגלל אלה שהיו צריכים לתת תשובות, עדיין לא התקדמנו ואני מאוד מעוניין שזה יתקדם.
משה גפני: היות וזה לא סעיף שנמצא ממש בגוף החוק, אני מבקש לפצל את הסעיף הזה, להשאיר אותו על שולחן הוועדה על מנת שניתן להם פרק זמן כדי שנוכל להגיע לפתרון של הגמ"חים.
משה גפני: והיה ולא נגיע לפתרון, נאשר אותו כך.
דודו זקן: בסדר.
משה גפני: אנחנו מצביעים על פיצול פסקה (5).
משה גפני: בעד פיצול פסקה (5) – פה אחד פסקה (5) פוצלה פסקה (6).
שגית אפיק: פסקה (6), זה טכני.
שגית אפיק: כך גם פסקה (7).
שגית אפיק: אתה יכול להצביע על שתיהן.
משה גפני: אנחנו מצביעים על אישור פסקה (6) ו-(7).
משה גפני: בעד אישור פסקאות (6) ו-7) – פה אחד הפסקאות אושרו
שגית אפיק: בפסקאות (8) ו-(9) מדובר על פתיחת סניף וסגירת סניף.
שגית אפיק: לגבי פסקה (8) זה צריך להישאר המפקח או עובד בנק ישראל.
משה גפני: אנחנו מצביעים על פסקאות (8) ו-(9).
משה גפני: בעד אישור פסקאות (8) ו-(9) – פה אחד הפסקאות אושרו
שגית אפיק: גם פסקה (10) היא פסקה טכנית.
משה גפני: בעד אישור פסקה (10) – פה אחד הפסקה אושרה
שגית אפיק: פסקה (11).
משה גפני: אני לא אהבתי את שיקול הדעת.
משה גפני: אתם רוצים למחוק אותו?
טידה שמיר: ההחלטה הייתה לא למחוק אותו.
דודו זקן: אנחנו מעדיפים להשאיר אותו.
משה גפני: אנחנו מצביעים על פסקה (11).
משה גפני: בעד אישור פסקה (11) – פה אחד הפסקה אושרה
שגית אפיק: פסקה (12), (13), (14).
שגית אפיק: תצביע עד (14).
משה גפני: כולל (14).
משה גפני: בעד אישור פסקאות (12), (13) ו-(14) – פה אחד הפסקאות אושרו
שגית אפיק: פסקה (15), מכיוון שהיא מחוקה, היא מופיעה לכם בעמוד 8.
משה גפני: 36ב(א).
שגית אפיק: 36ב(א).
שגית אפיק: בעבר היו יחסים מיוחדים בנוסח שהקראנו.
משה גפני: ביקשתם למחוק אותו.
שגית אפיק: יש כאן הצעה לקשר קרוב.
שגית אפיק: אפשר להצביע על פסקה (15).
משה גפני: אנחנו מצביעים על פסקה (15) כפי שאמרה היועצת המשפטית של הוועדה.
משה גפני: בעד אישור פסקה (15) – פה אחד הפסקה אושרה
שגית אפיק: בפסקה (16), הצעת בנק ישראל הייתה שתקופת כהונתו של חבר הוועדה תהיה לשנה אחת ובלבד שלא יכהן ברציפות במשך תקופה העולה על שנתיים.
שגית אפיק: הוועדה ביקשה שתקופת הכהונה תהיה ארוכה יותר, שהיא תהיה לשנתיים ובלבד שלא יכהן ברציפות למשך תקופה העולה על שלוש שנים.
שגית אפיק: אתם הסכמתם לזה.
סטנלי פישר: כן, הסכמנו.
משה גפני: אנחנו מצביעים על אישור פסקה (16).
משה גפני: בעד אישור פסקה (16) – פה אחד הפסקה אושרה
שגית אפיק: אתה יכול להצביע על פסקאות (17), (18) ו-(19).
משה גפני: בעד אישור פסקאות (17), (18) ו-(19) – פה אחד הפסקאות אושרו
שגית אפיק: סעיף 2(1) עד 2(4), אלה תיקונים טכניים.
משה גפני: בעד אישור סעיפים 2(1) עד 2(4) – אושר פה אחד הסעיפים אושרו
שגית אפיק: פסקה (5), הוועדה ביקשה כאן שני דברים לגבי סעיף 11א לחוק הבנקאות (רישוי).
שגית אפיק: היא ביקשה לצמצם קצת את המבחנים שלוקח בחשבון המפקח והיא ביקשה שהחלטת המפקח תהיה מנומקת בכתב.
שגית אפיק: המלים שהוועדה ביקשה למחוק, אפשר לראות אותן כשהן מחוקות בנוסח.
שגית אפיק: הניסיון היה לצמצם מעט את הנוסח שהיה נראה לוועדה בזמן הדיון מעט מסורבל.
אורנה ואגו: נראה לי שהוועדה אמרה שאין צורך כי ממילא אלה שיקולים שניתן לשקול במסגרת הנוסח שקיים היום.
אורנה ואגו: לגבי ההנמקה בכתב, אין לנו התנגדות אלא שהתיקון הטכני הוא לא נכון כי המיקום צריך להיות במקום אחר.
שגית אפיק: את רוצה לכתוב את זה בדרך אחרת, אבל אין בעיה עם הנמקה בכתב.
אורנה ואגו: אין בעיה.
משה גפני: בעד אישור פסקה (5) – פה אחד הפסקה אושרה
שגית אפיק: אמרנו שפסקה (ב) כאן יורדת, לפי החלטת הוועדה קודם לכן.
שגית אפיק: בעצם אישרת את כל פסקה (5) כך שאין בעיה.
שגית אפיק: פסקה (6), עשינו עכשיו את התיקון שהוספנו לגביו "שלא מכהנת לגביו ועדת מניות לפי חוק המניות הבנקאי שבהסדר" ואתה יכול להצביע.
משה גפני: אנחנו מצביעים על פסקה (6) עם התיקון.
משה גפני: בעד אישור פסקה (6) – פה אחד הפסקה אושרה
שגית אפיק: בפסקה (5) קודם לכן מחקנו את סעיפים קטנים (ב) ו-(ה).
משה גפני: הסימון צריך כמובן להשתנות.
שגית אפיק: בפסקה (7) במקום סעיף 11ג, בעמוד 14 למטה מופיעה האלטרנטיבה לפסקה (4) והיא יורדת מכיוון שהוועדה הכריעה שהיא נשארת עם פסקה (4) כפי שהיא מנוסחת.
משה גפני: שיתקנו תיקון עקיף לחוק החברות.
שגית אפיק: עם התיקון שהמנגנון השוויוני מופיע בפסקה (6).
משה גפני: אנחנו מצביעים על אישור פסקה (7).
משה גפני: בעד אישור פסקה (7) – פה אחד הפסקה אושרה
אורנה ואגו: יש עוד תיקון אחד בסעיף קטן (3).
שגית אפיק: מה שהקראנו קודם אלא אם כן התקנון לא מאפשר זאת.
שגית אפיק: בסעיף 11ד, יש את התיקון של ה-1.75 ממספר המשרות הפנויות כאמור בעיגול כלפי מעלה.
אורנה ואגו: זה ממש טכני, אבל ב-3(א), בסופו אני חושבת שצריך לכתוב: "בסעיף זה מחזיק" כי אחר כך מתייחסים למחזיק.
מיקי טמיר: אבל מחזיק לא מופיע בעוד מקומות?
אורנה ואגו: אחר כך יש בסעיפים אחרים אבל כאן אנחנו מתייחסים.
אורנה ואגו: הנסחית תבדוק אם צריך או לא.
שגית אפיק: אורנה, בעמוד 23, פסקה (3), הייתה לכם איזושהי הערת נוסח.
שגית אפיק: יש הפניה לסעיף 36ב(ב)(3).
אורנה ואגו: אבל כאן כבר תיקנתי.
שגית אפיק: זה הנוסח שמקובל עליכם?
אורנה ואגו: שינינו שם.
אורנה ואגו: זה כבר מותאם.
משה גפני: אני רוצה להצביע קודם כל על 11ד שזאת הפשרה.
משה גפני: בעד אישור סעיף 11ד – פה אחד הסעיף אושר
שגית אפיק: אתה יכול עכשיו להצביע עד 11ה עד עמוד 27.
שגית אפיק: עמוד 18 עד עמוד 27, זה רק סעיף 11ה.
משה גפני: בעד אישור סעיף 11ה – פה אחד הסעיף אושר
שגית אפיק: אתה יכול להצביע על פסקאות (8) עד (12).
משה גפני: בעד אישור פסקאות (8) עד (12) – פה אחד הפסקאות אושרו
שגית אפיק: סעיף 3, זה התיקון לחוק ניירות ערך שמותאם לתיקון שהצבעת עליו קודם.
שגית אפיק: אפשר להצביע עליו, על סעיף 3.
משה גפני: בעד אישור סעיף 3 – פה אחד הסעיף אושר
שגית אפיק: עמוד 29, סעיף 4, הוראת המעבר.
משה גפני: בעד אישור סעיף 4 – פה אחד הסעיף אושר צריך להצביע על הכול יחד?
שגית אפיק: לא חייב.
משה גפני: רבותיי, אדוני בנק ישראל, אני מודה לך.
משה גפני: אני מודה לך המפקח על הבנקים.
משה גפני: אני מודה לך החשבת הכללית שניסינו לייצג אותך כאן בדיונים, אני מודה לך, אתה הסגן שלה, אני מודה ליועצות המשפטיות, אני מודה לכל מי שלא הזכרתי, לאיגוד הבנקים ולכולם, אני מודה לחברי הוועדה שהשתתפו.
ציון פיניאן: אנחנו מודים ליושב ראש הוועדה.
סטנלי פישר: אנחנו מצטרפים לתודה.
משה גפני: אני שמח שעברנו עוד חוק שאני חושב שהוא חשוב וקיבלנו אותו עם התיקונים הנדרשים.
צחי דוד: הפנייה נועדה לתקצוב שמונים מיליון שקלים בהרשאה להתחייב בהתאם להחלטת מועצת מינהל מקרקעי ישראל מספר 1223.
צחי דוד: ההחלטה מתקצבת בניית מוסדות ציבור בגבייה בעת שיווק קרקע.
משה גפני: כתוב כאן מודיעין.
צחי דוד: זה בגג הפנייה.
צחי דוד: מבחינת שינויים פנימיים, אנחנו עושים כמה תיקונים בהתאם לתוכנית העבודה של המשרד.
משה גפני: אתם מורידים שבעים מיליון שקלים מחריש?
צחי דוד: אני אסביר את הכול.
משה גפני: אתה רוצה שאני אאשר את זה?
צחי דוד: ודאי.
משה גפני: אתה מוריד שבעים מיליון שקלים מחריש.
צחי דוד: מדובר בהרשאה להתחייב.
צחי דוד: אני בסך הכול מממש הבטחה שלי אליך מסוף שנה שעברה.
צחי דוד: אני מזכיר לך שלקחנו כסף מנצרת עלית היות והמשרד לא התקדם שם בקצב הבנייה אבל המשרד בשל להתקדם.
צחי דוד: אנחנו מוסיפים שלושים מיליון שקלים לנצרת עלית.
צחי דוד: אנחנו מתקצבים שלושים מיליון שקלים לפיתוח בנצרת עלית בהרשאה להתחייב, עשרים מיליון שקלים במודיעין כי שם כרגע יש חוזים שממתינים להיחתם.
משה גפני: אתם לוקחים כסף מההתנתקות.
צחי דוד: מחריש ומההתנתקות.
צחי דוד: היקף ההרשאה להתחייב בלבד כי זה עדיין לא דרוש.
צחי דוד: גם תוקצב בחריש בהיקפים גדולים.
צחי דוד: חריש טרם סיימה תכנון והיא תוקצבה בבסיס התקציב בסכומים מאוד מאוד משמעותיים.
צחי דוד: לא יהיו שיווקים בפיתוח בהיקף כזה במהלך השנה כך שכרגע אנחנו מסיטים משם הרשאה להתחייב ואם יהיה צורך, נמצא הרשאה להתחייב.
משה גפני: אתה מבין מה אתה אומר עכשיו?
משה גפני: למזלי אין כאן אף עיתונאי חרדי.
משה גפני: במשך השנה הזאת לא יהיו שיווקים בחריש.
צחי דוד: לא אמרתי.
צחי דוד: אני אחזור על הדברים.
צחי דוד: החלק שמוסט כרגע מחריש הוא חלק קטן ממה שתוקצב עבור חריש.
צחי דוד: חריש זה פרויקט ענק של מעל חצי מיליארד שקלים והוא מתוקצב.
צחי דוד: מה שאנחנו עושים כרגע, זה בגלל שכרגע הכסף שם יותר איטי ובמקומות אחרים הוא יותר מהיר.
צחי דוד: חריש טרם סיימה את כל אישורי התב"ע ולא הכול שווק שם.
משה גפני: יש בקשה לדיון מהיר של חבר הכנסת זאב אלקין ואחרים שאושרה בנשיאות הכנסת לדון על אי ביצוע הנושא של ההתנתקות.
משה גפני: הוא טוען שבחוק שהעברנו כאן בוועדת הכספים לגבי הנושא של ההתנתקות, חלק לא מיושם.
משה גפני: הוא מבקש ממני כל הזמן להביא את זה לדיון.
משה גפני: אתה עכשיו רוצה שנוריד כסף מההתנתקות?
צחי דוד: לא מדובר על דברים שקשורים לחוק ההתנתקות.
צחי דוד: זה פיתוח משק סגור.
משה גפני: לא צריך את הכסף הזה?
צחי דוד: זאת הרשאה להתחייב.
צחי דוד: תוכנית העבודה תמיד מתוקצבת במלואה אבל כרגע לא הוגשה תוכנית עבודה במזרח לכיש.
צחי דוד: העבודות נמשכות שם על סמך התחייבויות של שנים קודמות.
צחי דוד: קצב העבודה הוא גבוה ואין קשר בין זה לבין החוק.
צחי דוד: זה משק סגור.
צחי דוד: מזרח לכיש זאת גם בנייה עתידית וחלק מהכסף מיועד לא רק למתנתקים.
משה גפני: בעד אישור פנייה מספר 42 – פה אחד הפנייה אושרה הפנייה אושרה.
משה גפני: הישיבה של מליאת הכספים נעולה.
משה גפני: אני מעביר את ניהול הישיבה ליושב ראש ועדת המשנה לפנסיה.
משה גפני: על סדר היום, הקמת ועדת משנה להצעת חוק ניירות ערך (תיקון מס' 48) (תעודות התחייבות).
משה גפני: כל מי שירצה, יוכל לבוא ולהשתתף בוועדה.
משה גפני: גם בוועדת המשנה לפנסיה בראשות חבר הכנסת , החברים בה יהיו כל חברי הוועדה.
משה גפני: מחר מתחילים את הדיון בנושא של דמי הניהול, נושא שיהיה מאוד מעניין את החברים.
משה גפני: כל חברי הוועדה חברים בוועדה הזאת.
משה גפני: לא צריך הצבעה על זה.
משה גפני: זאת ועדת משנה.
שי חרמש: צריך הצבעה.
משה גפני: אנחנו מצביעים על הקמת ועדת משנה עם התיקון של הוועדה של .
משה גפני: בעד אישור הקמת ועדת משנה – פה אחד הוחלט על הקמת ועדת משנה תודה רבה.
משה גפני: הקמת ועדת המשנה אושרה.
חיים כץ: יום שלישי בשבוע, כ"א בשבט, ה-14 בפברואר 2012 ואני מתכבד לפתוח את ישיבת ועדת המשנה של ועדת הכספים לענייני פנסיה.
חיים כץ: על סדר היום דמי הניהול בחסכון הפנסיוני.
חיים כץ: לאחרונה, בחודש האחרון, אני קורא בעיתון כתבות שונות בנושא.
ציון פיניאן: כל יום בחודש האחרון.
חיים כץ: במספר עמודים וביותר מעיתון אחד אני קורא על דמי הניהול בחסכון הפנסיוני.
חיים כץ: יותר מפעם אחת אמרתי שהחסכון הפנסיוני נוצר על מנת שאחרי עשרות שנות חסכון, אותו חוסך יוכל לתת לנכדה שלו סוכרייה על מקל ולא יזדקק לקבל פרוסת לחם מבנו.
חיים כץ: שתהיה לו את היכולת לתת ולא יהיה לו צורך לקבל.
חיים כץ: אלה שמנהלים לו את הכסף בינתיים גם צריכים להרוויח.
חיים כץ: אין יש מאין אבל הכול צריך להיות במידה.
חיים כץ: יש דיבורים מכל הכיוונים.
חיים כץ: היו לי מפגשים עם הממונה על שוק ההון והביטוח ואתמול אפילו קיבלנו תקנות אותן צריך לאשר בוועדה.
חיים כץ: התקנות הן מורכבות והן לא בדיוק נוגעות לכל הקטע עליו אנחנו מדברים כאן.
חיים כץ: היום ישבו היועצים המשפטיים שלי.
חיים כץ: אני רוצה למקד את הדיון היום בקופות גמל לא משלמות.
חיים כץ: הממונה על שוק ההון והביטוח הכין מצגת אותה הוא יציג.
חיים כץ: כל אחד שירצה להתייחס, ירים את ידו ויקבל את רשות הדיבור.
חיים כץ: אם יש מישהו שאומר דברים שלא נראים למישהו אחר, אני מבקש לא להעיר לו הערות.
חיים כץ: כל אחד יגיד את מה שהוא חושב, יביע את דעתו ואף אחד לא יפריע לו.
חיים כץ: כל אחד סוברני לחשוב ולהחליט מה שהוא רוצה ולא אני ולא אף אחד אחר יפריע לו.
חיים כץ: רק גפני יכול להפריע לי ואני יכול להפריע לו.
חיים כץ: כל מי שמבקש את רשות הדיבור, יאמר לפרוטוקול את שמו ותפקידו.
משה גפני: אם אתם תפריעו כמו שאנחנו מפריעים אחד לשני, המצב טוב.
חיים כץ: את הדיון יפתח הממונה על שוק ההון והביטוח, פרופסור עודד שריג.
ציון פיניאן: היום פורסם שהצעתו של חבר הכנסת כץ תגרום להוצאה של 300 מיליון שקלים.
ציון פיניאן: אני שואל איך נעשה החישוב.
עודד שריג: אני אענה על זה במצגת.
חיים כץ: בבקשה.
עודד שריג: צהרים טובים לכולם.
עודד שריג: אני שמח להיות כאן היום בדיון על דמי הניהול אבל חשוב לי להזכיר שדמי ניהול הם רק אלמנט אחד בקביעה של איכות החסכון הפנסיוני, אלמנט חשוב אבל יש גם שיקולים נוספים שהם לא פחות חשובים וגם אותם אנחנו צריכים לזכור.
עודד שריג: איכות החסכון הפנסיוני נמדדת על פי הרבה מאוד פרמטרים ובסופו של דבר מטרתה לספק איכות חיים נאותה לפנסיונר בעת הפרישה.
עודד שריג: יש לנו כאן מצגת שמציגה גם את הדברים כפי שהם כיום וגם הסברים למה שאנחנו מתכננים.
עודד שריג: התכנון הוא חלק מחבילה כוללת של צעדים שאנחנו רוצים לנקוט ובסופה של המצגת אני אזכיר כמה מהצעדים כדי לתת את התמונה הרחבה יותר.
עודד שריג: זה רק אלמנט אחד ממכלול.
עודד שריג: מהו המצב היום.
עודד שריג: היום יש תקרה לדמי ניהול כאשר התקרה היא שונה בין קופות הגמל לבין תוכניות הביטוח.
עודד שריג: באופן עקרוני התקרה עומדת על שני אחוזים מהצבירה לשנה כאשר בביטוח ניתן להמיר כל 0.1 אחוזים מהצבירה שבאופן עקרוני ניתנים להמרה לאחוז דמי ניהול מההפקדות החודשיות.
עודד שריג: מה קורה בפועל.
עודד שריג: להזכירכם, התקרה היא שני אחוזים.
עודד שריג: מה שאנחנו רואים כאן זה גרף שמציג את ממוצע דמי הניהול שנגבים בקרנות הפרטיות.
עודד שריג: בכוונה מדובר כאן על הקרנות הפרטיות ולא על כלל הקרנות כדי שיהיה מדובר במשהו שהוא מבוקר.
עודד שריג: כאן אנחנו מראים מה קרה לדמי הניהול כאשר אנחנו מוודאים שהאוכלוסייה עליה אנחנו מסתכלים היא אוכלוסייה הומוגנית.
עודד שריג: אנחנו רואים שבין 2005 ל-2007 הייתה ירידה בדמי הניהול ומאז הם התייצבו פחות או יותר ברמה של 1.1.
עודד שריג: להזכירכם, התקרה עומדת על שני אחוזים.
עודד שריג: זאת אומרת, התקרה היום איננה אפקטיבית מבחינת הממוצע.
עודד שריג: הממוצע נמצא בערך במחצית הדרך ממנו.
עודד שריג: מה קורה אצל הגופים שמנהלים בתי השקעות.
עודד שריג: הגופים שמנהלים בתי השקעות מצוינים כאן.
עודד שריג: מדובר כאן בדוחות הכספיים של 2010 משום שהדוחות הכספיים של 2011 עדיין לא פורסמו.
עודד שריג: הטורים שמופיעים בשקף הזה, שניים: היקף הנכסים המנוהלים והרווחים של הגופים.
עודד שריג: ההיקף של הנכסים מהגבוה לנמוך מתחיל ב-46 מיליארד ונגמר בגוף הקטן ביותר שמופיע כאן בשקף – כמובן שיש גופים קטנים יותר – עם עד שבעה מיליארד שקלים.
עודד שריג: כשאנחנו מסתכלים על הרווחים, אנחנו רואים רווחים שעומדים על פחות מפרומיל מסך הנכסים המנוהלים.
עודד שריג: כלומר, על אף שדמי הניהול עומדים בממוצע על 1.1, הרווח שנותר נטו בסופו של יום הוא לאין ערוך יותר נמוך מאשר דמי הניהול.
עודד שריג: איך אנחנו עוברים ממצב שבו דמי הניהול מהווים כ-1.1 אחוז מהנכסים למצב שבו הרווחים מהווים פחות מפרומיל.
עודד שריג: ההסבר הוא שוב על פי הנתונים של הדוחות הכספיים של הגופים.
עודד שריג: מכיוון שלכל גוף יש את הדוחות הכספיים שלו, מה שאנחנו עשינו כאן זה לקחת את הדוחות הכספיים של 2010 ותיארנו את מה שקורה בסך הכול בממוצע על פני כולם.
עודד שריג: כלומר, לקחנו את כל הגופים שתיארנו אותם קודם ועוד גופים נוספים, חיברנו ותיארנו את זה כשיעור מתוך הנכסים.
עודד שריג: סך כל ההוצאות על המרכיבים השונים שלהם עולה לכדי 0.95 אחוזים מהנכסים.
עודד שריג: 0.95 אחוזים, אני מזכיר שמדובר בממוצע.
עודד שריג: כלומר, מה שאנחנו צריכים להשוות כאן זה את ההוצאות הממוצעות להכנסות הממוצעות וזה מה שמסביר את העובדה שהרווח הוא בשיעור כל כך נמוך מהנכסים המנוהלים.
עודד שריג: עד כמה המצב שעליו אנחנו מסתכלים שונה ממה שאנחנו מתכננים.
עודד שריג: אנחנו מבקשים להוריד את תקרת דמי הניהול באופן דרסטי.
עודד שריג: כדי להבהיר, אנחנו מתכוונים להוריד את דמי הניהול, את תקרת דמי הניהול, בכארבעים אחוזים ואנחנו מתכוונים לעשות את זה בשני שלבים.
עודד שריג: מכיוון שמדובר בהורדה דרסטית של התקרה, אנחנו מבקשים שתהיה תקופת מעבר של כמעט שלוש שנים, במהלכה דמי הניהול ירדו לאחוז וחצי, אבל מי שירצה לעבור למתווה החדש שיהיה מחייב החל מ-2015, יוכל לעשות את זה קודם לכן.
עודד שריג: החל מ-2015 אנחנו נהיה עם דמי ניהול של 1.2 אחוזים מהצבירה ועד חמישה אחוזים מההפקדות.
עודד שריג: להזכירכם, היום בקופות הגמל כמעט שאין הפקדות.
עודד שריג: קופות הגמל נמצאות היום במצב שבו מנהלים יתרות כאשר רוב רובן של היתרות הצבורות הן יתרות מלפני 2008, כאשר ב-2008 הצבירה הפכה למשהו שהופך למשיכה קצבתית, להבדיל מהמשיכה ההונית שהייתה עד אז.
עודד שריג: עד כמה השינוי הזה והמצב הנוכחי דומים או שונים ממה שאנחנו רואים היום.
עודד שריג: מה אנחנו בעצם הולכים לעשות.
עודד שריג: מה שעשינו כאן, הצגנו את התקרה של 1.2 שאותה אנחנו מבקשים להחיל והראינו מה יקרה לרווחי חברות מנהלות.
עודד שריג: כמובן מכיוון שמדובר בנתונים פנימיים של חברות, החברות מסומנות באותיות ולא בשמן המלא.
עודד שריג: מדובר כאן בסימולציות.
עודד שריג: ככל סימולציה, הסימולציה הזאת מבוססת על הנחות.
עודד שריג: עד כמה יצליחו הגופים להתייעל ולחסוך הוצאות כאשר אנחנו נוריד להם את דמי הניהול, זה דבר שאנחנו נדע אותו רק בבוא היום.
עודד שריג: מצד שני, אנחנו ניסינו כאן לאמוד מה ניתן לחסוך ומה לא ניתן לחסוך ולכן המספרים שנמצאים כאן משקפים את מה שאנחנו סבורים שניתן יהיה לחסוך ולהגיע לרווחים.
עודד שריג: מה שאתם רואים זה שאם מורידים את תקרת דמי הניהול ל-1.2 אחוזים, הרווחים של החברות המנהלות פחות או יותר מתאפסים.
עודד שריג: זאת אומרת, מה שאנחנו בעצם מציעים הוא לומר את הדבר הבא: אנחנו אומרים לחברות שהרווחים להם הן היו רגילות לקבל עד היום אינם רלוונטיים יותר.
עודד שריג: מהיום אנחנו מצפים מהן להתחיל להתייעל ואנחנו מצפים לעשות את ההתייעלות הזאת ביחד אתנו.
עודד שריג: אני אחזור רגע אחורנית ואראה לכם שבמרכיבי ההוצאות חלק מהדברים זה אנחנו.
עודד שריג: לדוגמה, מקום שבו כתוב רגולציה 0.2 – זה אנחנו.
עודד שריג: אנחנו עובדים לפשט את הרגולציה, להפוך אותה ליותר נוחה למשתמש וכתוצאה מזה אנחנו מקווים שעם הזמן רכיב הרגולציה יקטן מבחינת העלות שאנחנו משיתים על החברות.
עודד שריג: יש כאן הנהלה וכלליות לתפעול.
עודד שריג: אנחנו עובדים כדי להפוך את השוק הזה לדיגיטאלי, בין היתר באמצעות הקמת מסלקה שחבר הכנסת כץ עזר לנו לבנות את התשתית עבורה, בין היתר באמצעות כלים נוספים – רשומה אחידה, חתימה דיגיטאלית ועוד ועוד.
עודד שריג: אנחנו מקווים שבתהליכים האלו אנחנו נוכל לעזור לגופים לחסוך מההוצאות על מנת להגיע למצב שבו גם ברמה שבה אנחנו קובעים, הרווחים לא יהיו אפסיים.
עודד שריג: אנחנו חושבים שהשוק לחסכון פנסיוני הוא שוק מורכב שהחברות שעוסקות בו צריכות להרוויח כסף וראוי שהן תרווחנה כסף כדי לבצע את עבודתן נאמנה.
עודד שריג: מה שאנחנו עושים כאן, זה בעצם אתחול מחדש של המשחק.
עודד שריג: אנחנו אומרים לחברות שברמה שאנחנו קבענו, אתן צריכות להתחיל להתייעל ולפעול בצורה טובה יותר מכפי שנהגתן עד היום ואנחנו נעזור לכן בכך כי אנחנו יודעים שיש לנו חלק, יד ורגל, באופן בו אתן פועלות.
עודד שריג: אני רוצה לנצל את הדוגמה הזאת כדי להמחיש מה יקרה אם חס וחלילה תתקבל ההצעה להוריד את תקרת דמי הניהול ל-0.7.
עודד שריג: במקרה הזה הסימולציות שלנו מצביעות על כך שגם כאשר הגופים יתייעלו, הם יצטרכו לשאת בנזקים של כ-300 מיליון שקלים השנה.
עודד שריג: אם אתם תסתכלו על הרשימה, אין כאן אף חברה שנותרת עם רווחים ברמת תקרה כזאת של דמי ניהול.
זבולון אורלב: ברמת ההוצאות הקיימת.
עודד שריג: לא, ברמת הוצאות שאנחנו מניחים שתקרה אחרי שנוריד את התקרה.
חיים כץ: הבטחנו שאנחנו לא מפריעים.
זבולון אורלב: לא הייתי כאן.
חיים כץ: אני התחייבתי שניתן לו להביע את דעתו ואחר כך כל מי שירצה לומר את מה שהוא רוצה ולשאול שאלות, יוכל לעשות זאת ואנחנו לא נפריע לו.
עודד שריג: זאת שאלה לגיטימית ואני בכל זאת אתייחס אליה.
עודד שריג: מדובר כאן בסימולציה.
עודד שריג: הסימולציה הזאת מנסה לשער מה יקרה בעתיד.
עודד שריג: היא מניחה רמות מסוימות של התייעלות.
עודד שריג: אני לא יודע האם ההתייעלות בפועל תהיה זו או תהיה טובה יותר.
עודד שריג: אני מצפה שהיא תהיה טובה יותר.
עודד שריג: אנחנו נעזור לחברות להתייעל.
עודד שריג: את החלק שלנו אנחנו עושים כבר עכשיו, גם בצד של הרגולציה וגם בצד של התשתיות.
עודד שריג: ככל שנוכל, אנחנו נגרום לחברות להיות יותר יעילות משום שסופו של יום זה מתגלגל לדמי ניהול שמשלמים החוסכים ואנחנו מבינים את החשיבות של זה.
עודד שריג: אנחנו נעשה את זה.
עודד שריג: יש כאן אומדן והאומדן הזה הוא צופה פני עתיד וככזה יש בו בהכרח טעויות.
עודד שריג: אני לוקח את זה על עצמי ואני אומר שזה ישנו.
חיים כץ: פלוס-מינוס שלושים אחוזים בטעויות.
עודד שריג: זאת אמירה שלך.
משה גפני: זה האומדן שלכם.
עודד שריג: אני גם אמרתי יותר מזה.
עודד שריג: אני אומר את המשפט שהוא חשוב.
עודד שריג: האמירה של הורדת דמי הניהול ל-0.7, היא משולה לדבר הבא והיא אומרת כך: בוא נשבור את הכלים, נשים את הרף שאנחנו מאמינים שהחברות תוכלנה להגיע אליו ברבות הימים ונראה מה קורה.
עודד שריג: אם בדרך חברות תצטרכנה לצאת מהמשחק, זה סיכון שאנחנו לוקחים.
עודד שריג: האמירה שלנו היא שונה.
עודד שריג: האמירה שלנו אומרת: בואו נשים את הרף בנקודה בה החברות לא יצטרכו לצאת מהשוק ונבחן את זה מחדש.
עודד שריג: אני אומר את זה קבל עם ועדה.
עודד שריג: אני מוכן לבוא ולבחון את הדברים מחדש אבל תזכרו שיש כאן שתי סכנות ואני אומר את שתי הסכנות האלו.
עודד שריג: הסכנה האחת היא שחברות תיפלטנה מהשוק.
עודד שריג: הסכנה השנייה היא שהצרכנים הקטנים הם אלה שייפגעו.
עודד שריג: כי היום, אם אתה מגיע לחברות עם חשבון של 200 או 500 אלף שקלים, ב-500 אלף שקלים יש להניח שאתה תקבל הצעה של 0.7 אחוזים דמי ניהול לשנה.
עודד שריג: מה קורה עם החוסך הקטן?
עודד שריג: הוא לא רווחי ואותו מסבסדים.
עודד שריג: בנקודה מסוימת החברות יאמרו שהחוסך הקטן לא כדאי להן.
עודד שריג: אני מניח שאף אחד לא יאמר את זה פומבית.
עודד שריג: אף אחד לא יבוא לחוסך שיגיע עם עשרים אלף שקלים או עם ארבעים אלף שקלים ויאמר לו שהוא לא רוצה אותו.
עודד שריג: הם ימצאו את הדרך להראות לו את הדלת.
עודד שריג: אני מזכיר לכם שהחסכון הממוצע הפנסיוני היום עומד על 41 אלף שקלים.
עודד שריג: זה הממוצע.
עודד שריג: השאלה היא אם אנחנו רוצים לקחת את הסיכון שהחוסכים הקטנים שהיום מסובסדים, היום הם ממומנים על ידי הגדולים והחברות, ייזרקו מהשוק.
עודד שריג: הסיכון הזה לפי דעתי הוא אחריות שרובצת לפתחנו ועל כתפי כולנו.
עודד שריג: זאת אחריות שאנחנו צריכים להתמודד אתה.
חיים כץ: מה הגיל הממוצע?
חיים כץ: חסכון ממוצע של 41 אלף שקלים, באיזה גיל?
עודד שריג: אני לא יודע להצמיד לגיל.
חיים כץ: אם אתה יודע לומר לי גיל ארבעים ומשהו, ב-41 אלף שקלים לא תהיה לו פנסיה כשהוא יגיע לגיל 67.
חיים כץ: לא תהיה לו פנסיה.
חיים כץ: הוא לא יגיע לסף מינימאלי בחסכון הזה, או שהוא יקבל שלושים שקלים לחודש כפנסיה.
עודד שריג: אני גם מסכים עם האמירה שהחסכון הפנסיוני במדינת ישראל הוא נמוך מאוד.
עודד שריג: אני חושב שצריך להגדיל אותו ואנחנו פועלים בכל מיני דרכים להגדיל את זה ואני חושב שאתה מכיר חלק מהן.
עודד שריג: אני מסכים לחלוטין עם הדברים האלה אבל צריך לזכור שיש היום קבוצה גדולה במדינת ישראל שעדיין יש לה פנסיה תקציבית ולכן מה שאנחנו רואים היום, זה לא מה שיהיה נכון בעוד עשרים שנים.
עודד שריג: בעוד עשרים שנים אני מקווה שהחסכון הפנסיוני של האדם יהיה לאין ערוך יותר גבוה ממה שאנחנו רואים היום.
חיים כץ: נעשה להם ביטוח פול כמו באופנועים.
חיים כץ: נעשה חברת ביטוח אחת לגופים קטנים שהיא תהיה חברה ממשלתית כי הם מתחת לסף המס.
חיים כץ: בחברות הביטוח יש הנחות מס ויש את הפטורים.
חיים כץ: תעשה חברת ביטוח ממשלתית כי בין כה וכה הם פטורים ממס שתתעסק בסכומים האלה כי בסכומים האלה לאף אחד לא יהיה פנסיה.
חיים כץ: הוא לא יגיע לפנסיית סף עם המספרים האלה בגיל ממוצע כזה.
עודד שריג: אני מסכים עם הסיפא של דבריך.
עודד שריג: אני בהחלט רוצה לראות את החסכון הפנסיוני גדל ואנחנו עובדים על כך.
עודד שריג: אבל במשחק שבו הממשלה היא זו שמנהלת את החסכון הפנסיוני כבר הייתי וכל מדינת ישראל הייתה.
עודד שריג: את התוצאות של זה אנחנו מכירים ויודעים.
עודד שריג: אנחנו לא רוצים לחזור לעולם הזה.
משה גפני: חיים, למה זה נוגע לדמי הניהול?
משה גפני: מה שאתה אומר, אתה אומר דבר חמור אבל במה זה נוגע לדמי הניהול?
חיים כץ: הוא אמר שאם אתה בא עם 400 אלף שקלים, תקבל 0.6 אחוזים.
עודד שריג: 0.7.
חיים כץ: חברי הכנסת שהלכו לבד, כולם קיבלו גם פחות כי יש להם את הקידומת ח"כ.
חיים כץ: הוא אומר שאם אתה בא עם חסכון, אתה מקבל 0.7.
חיים כץ: הבעיה היא הקטנים להם לא יהיה פנסיה בגילאים ובמספרים האלה גם אם הם יחסכו עד גיל 67.
חיים כץ: אז אני אומר לו שהוא אונס אותם לחסוך, הוא בעד פנסיית חובה במשק למרות שאנחנו לא מדברים כאן עכשיו על קרנות הפנסיה אלא על קופות גמל.
זבולון אורלב: לעניין ההוצאות, אתה צריך להסביר לוועדה מה המרכיבים של ההוצאות.
חיים כץ: הוא שם שקף.
עודד שריג: אני אפיץ לכולכם את המצגת.
עודד שריג: הנה הרכיבים.
חיים כץ: הוא לא נכנס לפירוט סוכנים אלא מדבר כללית.
זבולון אורלב: מה זה עמלות ייעוץ והפצה?
עודד שריג: זה בדיוק זה.
עמי צדיק: אבל לבנקים זה 0.25.
חיים כץ: זה שיעור ממוצע.
זבולון אורלב: על זה אני אצטרך לקבל פעם הסבר בנפרד.
זבולון אורלב: אני לא מבין כאן את הסעיפים.
זבולון אורלב: אני אוהב להבין אבל אני לא מבין.
עודד שריג: בשמחה.
עודד שריג: אתה יודע שאני שמח להסביר ככל שאני יכול ואני אשתדל.
עודד שריג: אני רוצה להתייחס לשתי נקודות חשובות.
עודד שריג: הנקודה הראשונה היא היכן אנחנו נמצאים ביחס לעולם.
עודד שריג: ישראל נמצאת ב-1.08 כאשר בהשוואה למדינות אירופה אנחנו במקום לא רע.